CONVOCATÒRIA 2019 D'AJUDES PER A L'APRENENTATGE I PERFECCIONAMENT D'IDIOMES EN CENTRES OFICIALS EUROPEUS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5094)
  + [Valencià](/va/acuerdo/5094)






Selector de idioma

Leer

* [Español](/es/acuerdo/5094)
* [Valencià](/va/acuerdo/5094)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA 2019 D'AJUDES PER A L'APRENENTATGE I PERFECCIONAMENT D'IDIOMES EN CENTRES OFICIALS EUROPEUS[Butlletí Oficial Universitat d'Alacant](/ca/Publicacion)
=================================================================================================================================================================

Secretaria General

Butlletí Oficial Universitat d'Alacant





CONVOCATÒRIA 2019 D'AJUDES PER A L'APRENENTATGE I PERFECCIONAMENT D'IDIOMES EN CENTRES OFICIALS EUROPEUS

Data d'aprovació
:   31/01/2019

Data de publicació
:   07/02/2019

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5094.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5094)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5094)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA 2019 D'AJUDES PER A L'APRENENTATGE I PERFECCIONAMENT D'IDIOMES EN CENTRES OFICIALS EUROPEUS&url=https://www.boua.ua.es/va/acuerdo/5094)

**Títol:** CONVOCATÒRIA 2019 D'AJUDES PER A L'APRENENTATGE I PERFECCIONAMENT D'IDIOMES EN CENTRES OFICIALS EUROPEUS

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dijous, 31 de gener de 2019

CONVOCATÒRIA 2019 D’AJUDES PER A L’APRENENTATGE I PERFECCIONAMENT D’IDIOMES EN CENTRES OFICIALS EUROPEUS

PREÀMBUL

La Universitat d’Alacant, d’acord amb les directrius establides en els acords sobre Espai Europeu d’Educació Superior i en el marc del Programa de Formació Internacional del PAS, convoca ajudes per a realitzar accions formatives en anglès, francès i alemany en centres oficials europeus.

1. OBJECTIU

L’objectiu d’aquesta convocatòria és la concessió de quinze ajudes per a l’aprenentatge i perfeccionament dels idiomes anglès, francès i alemany en universitats europees durant l’any 2019 al personal d’administració i serveis de la Universitat d’Alacant.

Aquestes ajudes van destinades a cobrir les despeses de transport, allotjament, manutenció i inscripció als cursos d’idiomes.

2. MARC LEGAL I PRESSUPOSTARI

La dotació màxima per a aquesta convocatòria és de 24.000 euros i està consignada en l’orgànica 69314Z4328 del pressupost de la Universitat d’Alacant. El pagament d’aquesta dotació està supeditat a la disponibilitat de liquiditat de la UA.

La subvenció assignada a cada ajuda s’ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que estableix aquesta convocatòria.

3. REQUISITS DE PARTICIPACIÓ

La convocatòria està dirigida al personal d’administració i serveis de la Universitat d’Alacant que reunisca els requisits següents:

3.1 Pertànyer a la plantilla de la Universitat d’Alacant com a personal funcionari o contractat laboral (els dos en situació d’actiu) des del moment de fer la sol·licitud fins al final del curs sol·licitat. Totes les persones que sol·liciten participar en la convocatòria han de tenir acreditada una antiguitat com a PAS almenys d’un any continuat els dos últims anys.

3.2 Tenir un coneixement de l’idioma propi del país receptor corresponent al nivell 2 de la

[taula d’equivalències](https://ssyf.ua.es/va/formacion/documentos/normativa/boua-03072018-taula-d-equivalencies-de-certificats-de-llengues-estrangeres-de-la-ua-nova-taula.pdf),

o haver superat algun dels cursos següents:

- Anglès: B1 primera part, B1.1, B1.2, B1.1

- Francès: B1 primera part, B1.1, B1.2

- Alemany: B1 primera part, B1.1, B1.2, B1.1

4. CARACTERÍSTIQUES DEL CURS, OFERTA FORMATIVA I PERÍODE

La duració de l’estada formativa serà de dues setmanes i haurà de tenir lloc abans del 15/09/2019. El curs s’ha de fer en un centre oficial europeu i haurà de tenir, com a mínim, 15 hores lectives a la setmana.

La reserva del curs la pot fer directament la persona interessada o través del Centre Superior d’Idiomes (sense cost per al PAS). Podeu trobar tota la informació relativa als cursos oferits pel CSI en la pàgina web següent:

<http://www.csidiomas.ua.es/va/servicios/estancias-linguisticas>

5. CONDICIONS DE L’AJUDA

5.1 Les persones beneficiàries d’aquesta convocatòria rebran una ajuda de 1.600 euros.

5.2 El temps d’estada en els cursos computarà un 50% com un permís d’internacionalització del PAS i l’altre 50% com a vacances anuals del treballador o treballadora.

5.3 El gaudi de les ajudes estarà sempre condicionat a les necessitats del servei. Serà requisit imprescindible l’autorització del superior o superiora per a poder fer el curs.

6. GESTIÓ ADMINISTRATIVA

La gestió administrativa d’aquesta convocatòria correspon a la Unitat de Formació i Internacionalització del PAS (Servei de Selecció i Formació).

Tota la informació relacionada amb aquesta convocatòria serà publicada en l’adreça següent:

<http://ssyf.ua.es/va/formacion/internacionalizacion/>

Amb la finalitat d’agilitar al màxim el procés d’inscripció i organització, els dubtes que puguen sorgir seran plantejats per correu electrònic en l’adreça [ddpzewujd@oh.my](mailto:egulkezwh@if.xk).

7. DESCRIPCIÓ DEL PROCÉS

7.1 Sol·licitud

El termini d’inscripció serà de deu dies hàbils a partir de l’endemà de la publicació d’aquesta convocatòria en el Butlletí oficial de la Universitat d’Alacant (BOUA).

Caldrà omplir la sol·licitud a través del

[formulari](https://cvnet.cpd.ua.es/uaCuestionarios/acceso/preguntas.aspx?idcuestionario=30615&idioma=ca)

disponible en la pàgina web del Servei de Selecció i Formació:

<https://ssyf.ua.es/va/formacion/internacionalizacion/internacional/2019/ifa/convocatoria-per-a-centres-oficials-europeus-index.html>

Dins del termini d’inscripció previst en la convocatòria, caldrà aportar una còpia dels certificats dels cursos que acrediten el nivell d’idioma, llevat que ja consten en l’expedient de formació (consulta disponible a través de Campus Virtual). Aquesta documentació s’haurà de presentar a través d’una instància genèrica utilitzant l’e-Administració del

[Campus Virtual de la UA](https://autentica.cpd.ua.es/cas/login?service=https://cvnet.cpd.ua.es/uacloud/home/indexVerificado),

a través del Registre General (edifici de Rectorat i Serveis Generals del campus de Sant Vicent) o dels registres auxiliars, dirigida al Servei de Selecció i Formació, Unitat de Formació i Internacionalització del PAS.

7.2 Publicació de les llistes de personal admès i exclòs

Una vegada acabat el termini de presentació de sol·licituds, en la pàgina web de la Unitat de Formació i Internacionalització del PAS serà publicada la llista provisional del personal admès i exclòs. Els candidats exclosos disposaran d’un termini de tres dies hàbils per a presentar-hi al·legacions.

Una vegada resoltes les al·legacions, es publicarà, en la mateixa pàgina web, la llista definitiva de personal admès i exclòs.

Només tindran la consideració de participants en aquesta convocatòria les persones que apareguen en les llistes definitives d’admesos.

7.3. Avaluació i selecció

Es publicarà un barem provisional resultat d’aplicar sobre les persones participants els criteris següents:

- Ordre de preferència: tindran preferència les sol·licituds de les persones que no s’hagen beneficiat mai d’aquestes ajudes.

Així mateix, dins del grup de persones beneficiàries en convocatòries anteriors, es donarà preferència a les que ho hagen sigut en un nombre menor de vegades.

- Aplicació del barem de la convocatòria ([annex I](https://ssyf.ua.es/va/formacion/internacionalizacion/documentos/-gestadm/any-2019/annex-i-barem-ifa-2019.pdf))

Les persones participants disposaran d’un termini de tres dies hàbils per a presentar-hi al·legacions.

Una vegada resoltes les al·legacions, es publicarà en la mateixa pàgina web el barem definitiu de la convocatòria.

A continuació, es publicarà l’adjudicació de les quinze ajudes. Les persones beneficiàries hauran de comunicar l’acceptació o no de l’ajuda, mitjançant correu electrònic

([ahwachobd@yg.nn)](mailto:yxyxdvane@pf.yg),

durant el termini que s’establirà quan es publique l’adjudicació.

La resta de participants seran inclosos en una llista de reserva perquè puguen cobrir possibles vacants.

El beneficiari o la beneficiària, amb caràcter previ al pagament del curs, comunicarà a la Unitat de Formació i Internacionalització del PAS els detalls de l’estada formativa (ciutat de destinació, nom del curs, centre oficial que l’imparteix, i també qualsevol detall rellevant).

Així mateix, i en el termini que s’indicarà quan es publique l’adjudicació, les persones beneficiàries hauran de dirigir a la Unitat de Formació i Internacionalització del PAS la documentació següent

- Justificant d’haver pagat el curs.

- Justificant d’haver pagat el cost de l’allotjament.

- Justificant imprès de CV de l’autorització del permís d’internacionalització del PAS.

- Justificant imprès de CV de l’autorització del permís de vacances.

En el cas que, una vegada acabat el termini establit, el beneficiari o la beneficiària no haja presentat la documentació detallada més amunt, s’entendrà que ha perdut el seu dret i l’ajuda serà adjudicada, si escau, a la persona que corresponga de la llista d’espera.

7.4 Justificació

Una vegada feta l’estada formativa, les persones beneficiàries hauran de presentar en la Unitat de Formació i Internacionalització del PAS, en el termini d’un mes, la documentació següent:

7.4.1 Certificat d’assistència o aprofitament del curs per al qual es va concedir l’ajuda. En aquest certificat ha de constar el nombre d’hores del curs.

El certificat ha de ser original, sense ratlles ni esmenes, expedit (signat i segellat) pel centre oficial de destinació.

7.4.2 Justificant d’haver emplenat el qüestionari de satisfacció.

7.4.3 Justificants de pagament de les despeses ocasionades per transport, allotjament i matrícula del curs.

7.5 Pagament de l’ajuda

L’ajuda de 1.600 euros es farà efectiva en dos terminis: el primer, per un valor del 80% de l’import total, abans de partir i una vegada presentada la documentació indicada en el punt 7.3; el 20% restant, després de presentar la documentació justificativa d’haver fet l’estada formativa (vegeu el punt 7.4).

8. COMISSIÓ DE VALORACIÓ/SELECCIÓ

Estarà formada per:

\* Presidència: gerent o persona en qui delegue.

\* Secretària: subdirectora de Formació i Internacionalització del PAS.

\* Vuit vocals, entre els quals hi haurà:

- Subdirector del Servei de Gestió del PDI.

- Subdirectora del Servei de Gestió del PAS.

- Subdirectora del Servei de Selecció i Provisió.

- Gestor en cap de la Unitat de Formació i Internacionalització del PAS.

- Una persona de la secció sindical STEPV.

- Una persona de la secció sindical FETE-UGT.

- Una persona de de la secció sindical CCOO.

- Una persona de de la secció sindical SEP.

Així mateix, hi podran assistir un o una representant de CGT i de CSIF, que tindran veu però no vot.

La comissió de selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

9. RENÚNCIA I SUBSTITUCIONS

Es considerarà que renuncien tàcitament a l’ajuda les persones beneficiàries que no hagen presentat la documentació requerida en els terminis i en les condicions descrites en aquestes bases.

En cas de renúncia expressa una vegada acceptada l’ajuda, caldrà presentar la renúncia per escrit a través d’una instància genèrica utilitzant l’e-Administració del

[Campus Virtual de la UA](https://autentica.cpd.ua.es/cas/login?service=https://cvnet.cpd.ua.es/uacloud/home/indexVerificado),

a través del Registre General o dels registres auxiliars dirigida al Servei de Selecció i Formació, Unitat de Formació i Internacionalització del PAS.

Si es produeix alguna renúncia es podrà adjudicar l’ajuda, si escau, al primer candidat o candidata de la llista de reserva.

L’incompliment d’alguns dels requisits i les obligacions establides en aquesta convocatòria i en la resta de la normativa podrà donar lloc a la revocació total o parcial de l’ajuda i a l’obligació de retornar la quantitat corresponent, i també a la impossibilitat de participar en les tres convocatòries següents de programes d’internacionalització.

Contra aquesta convocatòria i els actes administratius que se’n deriven, que esgoten la via administrativa, es pot interposar recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, d’acord amb allò que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d’aquesta davant el rector, d’acord amb allò que estableixen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

Contra les actuacions de la comissió de valoració i selecció es podrà interposar un recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs es podrà interposar davant de l'òrgan que va dictar l'acte que s'impugna o davant el rector com a òrgan competent per a resoldre’l.

Alacant, 31 de gener de 2019

El gerent

Signat: Rafael Pla Penalva





[Carretera Sant Vicent del Raspeig s/n  
03584 Sant Vicent del Raspeig - Alacant  
 Tel. 25 999 9428 - Fax 02 138 5250](https://www.google.es/maps/@08.795710,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12715&trk=tyah&trkInfo=tarId%1X0549386255099%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)